Omukyala ono twali tubeera ku kyalo kye kimu era nga tutera okweraba wabula bwe nnamutuukirira yalabika nga bye nnamugamba tebyamwewuunyisa ekyandaga nti kirabika naye yalinamu ekirowoozo nga yanneegomba dda.
Engeri gye ssaalina ssente ate ng'omukyala anyirira okukamala, nasooka ne mutya nga ndowooza nti ajja kunsaba ssente ekintu ekitaali kituufu.
Wabula nga wayise ebbanga, nnasiba omutima ne mutuukirira ate natankaluubiriza.
Kino kyampa essanyu ate n'andaga nti kye nnali musuubiramu eky'okwagala ssente si byaliko.
Oluvannyuma lw'okukizuula nti omukyala ono eby'okwejalabya ssi by'aliko, nasalawo okumulemerako olwo nga mulabyemu ebiseera byange eby'omu maaso engeri gye kyali nti yali akyasoma, namugumiikiriza era bwe yamaliriza kwe kumuteeka ewange era kati yafumba.
Engeri gye kiri nti mukyala wange ono simulabangamu 1 2 3 4 5 6 7 8 9 muze gwonna, kino kimpa amaanyi okwongera okumwagala era musuubiza nti sirimukyawa.
Nsaba Katonda atukuume tufune n'ezaadde eddungi.